Qui és Victòria Pagès?
Victòria Pagès és una actriu de teatre, cinema, doblatge i televisió barcelonina.
En teatre ha treballat amb directors com Joan Ollé a El jardí dels cinc arbres (2009), Nô (2010), Joan Maragall, la llei d'amor (2010) o À la ville de... Barcelona! (2012); Ramon Simó i Vinyes a Escenes d'una execució (2002) o Arcàdia (2007), amb la qual va ser guardonada amb el Premi de la Crítica barcelonina a la millor interpretació; o Toni Casares a La sang i El gos del Tinent (1999), entre altres. Va formar part de la Companyia del Teatre Romea dirigida per Calixto Bieito, on va participar en projectes internacionals com Peer Gynt (2006), Tirant lo blanc (2007) o El Rei Lear (2004). Últimament l'hem vist al Teatre Nacional de Catalunya sota la direcció de Joan Ollé a "Doña Rosita la soltera o el lenguaje de las flores" de Federico García Lorca, "Somni d'una nit d'estiu" de W. Shakespeare, de Luís Homar a "L'art de la comèdia" d'Eduardo De Filippo i d'Àngel Llàcer al musical "Molt soroll per no res" de W. Shakespeare.
En cinema ha treballat en pel·lícules com Ingrid (2009) o Atraco (2012) d'Eduard Cortés i El joc del penjat, de Manuel Gómez Pereira. En televisió ha participat en nombroses sèries com Sitges, La sagrada família, El cor de la ciutat o Oh! Europa.
A la televisió va començar treballant en la fundació del Club Super 3 amb el personatge de la "Nets". Posteriorment també va treballar en Oh! Europa (1994) i Oh! Espanya (1996–1997) com a Meritxell, Sitges com a Cinta (1996–1997), El cor de la ciutat com a Carme Bosch (2000–2009), Ventdelplà com a Mercè (2010), La sagrada família com a Dul (2010-2011), Merlí com a Aurèlia Bonet (2015) i Nit i Dia com a jutgessa Olga Comas.
Una actriu de teatre, cinema, doblatge i televisió barcelonina.